**REPUBLIKA HRVATSKA**

**OSJEČKO - BARANJSKA ŽUPANIJA**

**OSNOVNA ŠKOLA DORE PEJAČEVIĆ NAŠICE**

**AUGUSTA CESARCA 18, NAŠICE**

KLASA: 112-02/24-01/04

URBROJ: 2149-06-01-24-02

Našice, 15. travnja 2024. godine

Na temelju članka 107. Zakona o odgoju i obrazovanju u osnovnoj i srednjoj školi ( „Narodne novine“, broj 87/08, 86/09, 92/10,105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 156/23) i članaka 6. i 7. Pravilnika o načinu i postupku zapošljavanja u Osnovnoj školi Dore Pejačević Našice, ravnateljica Osnovne škole Dore Pejačević Našice, 31500 Našice raspisuje

**NATJEČAJ**

**za radno mjesto**

**UČITELJA/ICE TEHNIČKE KULTURE (M/Ž)** – 1 izvršitelj/ica, na **određeno** nepuno radno vrijeme, 7 sati tjednog radnog vremena ( zamjena ravnateljice, 5 godina )

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i

**posebne uvjete:**

- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

 - odgovarajuća vrsta i razina obrazovanja iz članka 105. stavka 6. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. i 68/18, 98/19, 64/20 u daljnjem tekstu: Zakon), te iz članka 17. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine, broj 6/19.).

Rok za podnošenje prijava je 8 dana od dana objave natječaja na mrežnoj stranici i oglasnoj ploči Osnovne škole Dore Pejačević Našice, Našice te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su obvezni priložiti:

* životopis,
* dokaz o državljanstvu ( preslika osobne iskaznice ili putovnice ili domovnice ),
* dokaz o odgovarajućoj vrsti obrazovanja ( preslika diplome o završenom studiju ),
* dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje) ( ne starije od dana objave natječaja)
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ( ne starije od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: **OSNOVNA ŠKOLA DORE PEJAČEVIĆ NAŠICE, 31500 Našice, A. Cesarca 18, s naznakom: „Natječaj za učitelja tehnička kultura - na određeno vrijeme“.**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji ( „Narodne novine“, broj 121/17, 98/19, 84/21), članku 48. f Zakona o zaštiti vojnih i civilnih invalida rata ( „ Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom ( „Narodne novine“, broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata ( „Narodne novine“, broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji ( „Narodne novine“, broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata ( „Narodne novine“, broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja koji/a se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužan/na je, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo spomenuto pravo.

Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnateljica Osnovne škole Dore Pejačević Našice.

Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja , čije su prijave pravodobne i potpune, te kandidate s liste poziva testiranje, na razgovor (intervju).

Kandidat je obvezan odazvati se pozivu na razgovor, u protivnom se smatra da je povukao svoju prijavu na natječaj.

Način, vrijeme i mjesto održavanja razgovora i rang lista kandidata pozvanih na razgovor bit će objavljeni na mrežnoj stranici Osnovne škole Dore Pejačević Našice, Našice [www.os-dpejacevic-na.skole.hr](http://www.os-dpejacevic-na.skole.hr) u rubrici pod nazivom „Natječaj“.

O rezultatima natječaja kandidati će biti obaviješteni na mrežnoj stranici Osnovne škole Dore Pejačević Našice, Našice [www.os-dpejacevic-na.skole.hr](http://www.os-dpejacevic-na.skole.hr) u rubrici pod nazivom „Natječaji“, u roku 15 dana od dana donošenja odluke o izboru kandidata.

Natječaj je objavljen dana 15. travnja 2024. godine, na mrežnoj stranici Osnovne škole Dore Pejačević Našice, Našice [www.os-dpejacevic-na.skole.hr](http://www.os-dpejacevic-na.skole.hr) u rubrici pod nazivom „Natječaji“ i na oglasnoj ploči Osnovne škole Dore Pejačević Našice, Našice te mrežnoj stranici i oglasnoj ploči Hrvatskog zavoda za zapošljavanje.

Podnošenjem prijave na natječaj kandidat daje izričitu privolu Osnovnoj školi Dore Pejačević Našice, Našice da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

Ravnateljica:

 Verica Marinović, prof.

